NaiveNeuron/SloPal huggingface dataset:
Viskupič, Jozef, poslanec NR SR (2014-11-09):
Ďakujem. Nie je vhodné toľko počúvať kolegov zo 
SMER-u, lebo niekedy naozaj máme pocit, že odvolávajú niekoho z nás, potom sa aj pán Kaník pomýli. Pán predseda, ono sa zdá, že loďka naberá vodu, tečie do podpalubia a potom príde jeden z vážnych ministrov vlády a zadefinuje skutočný problém a téma zákazu zisku poisťovní, téma spájanie do jednej poisťovne sa odrazu zmení na tému, ktorú, si myslím, že aj pod tlakom tejto schôdze, na zákaz zisku schránkových firiem. Tomuto my musíme jednoznačne tlieskať, a preto aj táto politická deklarácia od scenáristu SMER-u a ministra kultúry Maďariča je veľmi dôležitý tromf, lebo je to verejný záväzok, odznel v parlamente a budeme teda čakať, či podporia naše riešenie, ktoré sa veľmi rýchlo núka. Prihováram sa k mimoriadnej schôdzi, ktorá by mala hneď nasledovať po odvolaní predsedu parlamentu, aby na tejto mimoriadnej schôdzi sme prijali legislatívu, ktorá bude viesť k zákazu zisku schránkových firiem. A predpokladám, že s týmto nebude mať problém ani Ústavný súd, nebudeme pod tlakom arbitrážnych konaní a so zdravotníctvom urobíme veľký krok vpred, pretože nebudú odtekať financie do belizejských firiem.
M. Číž, podpredseda NR SR: (2009-06-18):
Teraz dávam slovo predsedovi navrhnutého gestorského ústavnoprávneho výboru Mojmírovi Mamojkovi, ktorý uvedie spravodajskú správu.
Mizík, Stanislav, poslanec NR SR (2016-09-21):
Ďakujem za slovo. Pani Zemanová, s vaším príspevkom absolútne súhlasím. Z odbornej stránky palec hore. Nesúhlasím len s výrazmi ekonomická a klimatická migrácia. To, čo sa teraz deje, je riadená moslimská invázia. Ďakujem.
Hrnčiar, Andrej, podpredseda NR SR (2018-11-28):
Pán poslanec Poliačik.
Nagy, László, poslanec NR SR (2010-07-08):
Sľubujem. (Potlesk.)
Hort, Milan, podpredseda NR SR (2011-07-06):
Ďalej pán poslanec Jozef Kollár.
Grendel, Gábor, podpredseda NR SR (2021-03-31):
Pán poslanec Suja.
Suja, Miroslav, poslanec NR SR (2021-02-25):
Ďakujem za slovo, pán predsedajúci. Pani poslankyňa Halgašová, koľkokrát len za dnešný deň sme ponúkli riešenia? Koľkokrát? (Zaznievanie gongu.) Keby ste tu pravidelne nespali, tak to viete a nepýtate sa to. Keby ste tu pravidelne nespali. Ale na čo vám to máme ponúkať, keď aj tak ich odmietate? Počúvajte, váš kolega z OĽANO povedal, že nás pozvú do pandemickej komisie, do krízového štábu, že naše odbory si tam môžu povedať riešenia. Koľkokrát ste nás pozvali, pani poslankyňa?! Ani raz! Tak čo chcete od nás?! Ani raz! Viete, čo? Raz Matovič povedal, že nás pozýva, pred kamerami: „všetkých pozývam, všetkých lídrov opozičných strán“. A viete, ako to dopadlo? Doteraz tam nikoho nepozval. To len divadlo pred Slovenskom! Koľkokrát tu dneska bolo navrhované riešenie od odborníkov, vitamínové balíčky, Ivermektín, ja neviem, komunitné testovanie, aby sme počúvali odborníkov. Aké vy chcete riešenia, pani poslankyňa? To tu pekne rozprávate, vy falošníci zo SaS-ky, ale vy ste takí farizeji, že to horších poslancov tu nebolo. To neni možné, keď vám tu človek povie riešenia, tak poviete, nedávate riešenia. Pozvete nás tam, nepozvete. Pani poslankyňa, ja neviem, trošku sa zamyslite, keď niečo poviete, aby sa vám to takto spätne nevracalo ako bumerang.
Figeľ, Ján, podpredseda NR SR (2015-02-10):
Ďakujem pekne, nech sa páči tiež zaujať miesto pre spravodajcov. Otváram rozpravu, do ktorej som dostal písomne tieto prihlášky: za kluby pán Béla Bugár za MOST – HÍD a jednotlivo Mikuláš Dzurinda, Jozef Mikloško, Magda Vášáryová, Martin Fedor, Peter Osuský, František Šebej a Jozef Viskupič. Potom bude nasledovať ústna časť rozpravy. Takže v tomto poradí, nech sa páči, prvým rečníkom je Béla Bugár, alebo naopak. Nech sa páči.
Štefanec, Ivan, poslanec NR SR (2011-03-25):
Ďakujem pekne, pán predsedajúci. Dámy a páni, dovoľte mi, aby som uviedol návrh zákona č. 350/1996 Z. z. o rokovacom poriadku Národnej rady v znení neskorších predpisov, ktorý súvisí s predchádzajúcim zákonom. Jedná sa takisto aj v tomto prípade o implementáciu Lisabonskej zmluvy v praxi. Presnejšie sa jedná o pravidlá pre konanie vo veci politickej kontroly dodržiavania princípu subsidiarity v návrhoch právnych aktov Európskej únie, ako aj iniciovania žaloby vo veci porušenia princípu subsidiarity právnym aktom Európskej únie za podmienok stanovených v ústavnom zákone č. 397/2004 o spolupráci Národnej rady a vlády v záležitostiach Európskej únie, ako aj o posudzovaní návrhu na použitie prechodovej klauzuly podľa čl. 48 ods. 7 konsolidovaného znenia Zmluvy o Európskej únii. Predložený návrh zákona je v súlade s Ústavou Slovenskej republiky, s ústavnými zákonmi a inými zákonmi Slovenskej republiky, medzinárodnými zmluvami a inými medzinárodnými dokumentmi, ktorým je Slovenská republika viazaná. Aj v tomto prípade, dámy a páni, dovoľujem si vás požiadať o podporu uvedeného návrhu. Ďakujem.
Zajačik, Vladimír, poslanec NR SR (2021-03-31):
Ďalej budeme hlasovať o pozmeňujúcom a doplňujúcom návrhu pani poslankyne Halgašovej.
Kaščáková, Renáta, poslankyňa NR SR (2016-09-13):
Ďakujem. Dúfam, že to stihnem. Pani poslankyňa Vaľová, Sulíkove obrazovky, no, tak predpokladám, že keď tu také boli, tak asi boli v súlade s rokovacím poriadkom, tak že by nebránilo, keby sme tu takéto pomôcky mali. (Reakcie z pléna.) Ťažké slová, ste hovorili, že používam ako žena. No ja ich, bohužiaľ, musím používať, lebo odrážajú našu ťažkú realitu, ktorú občania vnímajú, bohužiaľ, vďaka pôsobeniu, dlhodobému pôsobeniu vašej vlády. Pán poslanec Grendel, súhlasím, vizuálne pomôcky by mali byť úplne bežné, mali tu byť dávno. A to bolo vlastne obsahom môjho vystúpenia. Pán poslanec Blanár, na vašu poznámku, že aspoň nejaký úžitok by bol, teda mal byť z pána Bašku, ja som nemyslela jeho osobne, ja som myslela jeho spojenie z jeho funkcie župana, áno, ja som mala na mysli, že som, že necítim, že by bol osoh z toho, že je zároveň županom poslancom Národnej rady, pretože ja som si doteraz nikde v regióne nevšimla jeho prínos napríklad ako poslanca pre našu župu a možno týmto by bol užitočný aspoň pre parlament. Pán poslanec Matovič, do tých 20-ch minút som sa chcela zmestiť, viete prečo? Lebo ma plieska hanba za celý parlament, že sa tu vôbec zdržujeme ako celok s takýmito vecami, pričom by sme mali riešiť úplne iné veci. A s ostatným sa dá súhlasiť. A pán poslanec Fecko a Dostál, ďakujem za vaše pripomienky, súhlasím a som vďačná za vaše postrehy.
P. Hrušovský, predseda NR SR: (2003-12-12):
J. Jaduš, poslanec: Lístky, na ktorých neboli označené obidve mená s nejakým vyjadrením „za“, „proti“ alebo „sa zdržiavam“, tak ako dosiaľ, považovala komisia za neplatné.
Laššáková, Jana, podpredsedníčka NR SR (2013-06-26):
Teraz dávam slovo spravodajcovi z výboru pre obranu a bezpečnosť poslancovi Mariánovi Kovačócymu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Bernaťák, Tibor, poslanec NR SR (2018-10-18):
Ďakujem. Ja osobne si myslím, že keď sa tu hovorí o tom, že či si niekto vyberie takú smrť, takú smrť, ja si myslím, že najhoršia smrť je smrť z vyplašenia, a mám taký dojem, že k takémuto niečomu môže dôjsť, pokiaľ fakt človek to takto emočne zoberie. Pretože my, čo sa týka tohto návrhu zákona, diskutujeme aj s jednými, aj s druhými, aj s tretími. V žiadnom prípade nemáme chuť a záujem nejak poškodzovať slovenské reťazce, ktoré naozaj sa snažia slovenské potraviny a slovenských producentov podporovať. Sú tu isté obchodné reťazce, ktoré sa naozaj správajú dominantne, o tom sa budeme aj neskôr hovoriť; rozprávať, ako pán Jurzyca spomínal. Protimonopolný úrad zrejme bude musieť v niektorých prípadoch zakročiť. Ale tento návrh zákona je úplne trošku o niečom inom. Hovorili sme tu, že potraviny za posledného pol roka sa zvýšili o, teda ich cena, o 5,4 %, medzi päť – šesť percent. Je tu nejaký odvod? Je to zvláštne, že potravinári predávajú a poslali za rovnaké peniaze a zrazu niekde v obchodných reťazcoch tento zisk dodatočný, dodatočná marža nejako zmizne. Je to veľmi naozaj záhadné, zvláštne. A sú ešte aj ďalšie veci, o ktorých by sme mali hovoriť, ako naozaj obchodné reťazce fungujú, akým spôsobom diktujú našim poľnohospodárom, potravinárom svoje, ich teda ceny, ani nieže za koľko sú to schopné predávať, ale vlastne za koľko vôbec potravinové reťazce sú ochotné niečo vykúpiť, a tí naši poľnohospodári sú naozaj tlačení neuveriteľným spôsobom cenami dole, čiže ich úplne likvidujú na úkor zase zahraničných producentov potravín. Takže vzhľadom aj na to, že nemám veľa času, je zbytočné už o tomto hovoriť, ale je to tak a myslím si, že naozaj, ak niekto nás obviňuje z toho, že chceme ničiť naše obchodné reťazce, opak je pravdou a my rokujeme aj s nimi.
Kažimír, Peter, podpredseda vlády a minister financií SR (2013-09-03):
Ďakujem pekne. Charakter navrhovaných zmien má tú istú podobu ako v predchádzajúcom zákone, to znamená, tým základným cieľom je snaha znížiť záťaž pri procesoch registrácie nových daňových subjektov, snáď aj s dovysvetlením, že to uvoľnenie smeruje do tých oblastí, v ktorých si samotná finančná správa vyhodnotila, že sú pre ňu nadbytočné. A tu musím priznať, aj z minulosti mám naozaj množstvo zákonov, opatrení, ktoré sú dubiózne a ktoré sa v skutočnosti z hľadiska nejakej efektivity využívania tých informácií nepoužívajú. Takže, ale takéto uvoľnenia sa vlastne týkajú aj ďalších a ďalších zákonov. A som presvedčený aj vzhľadom na reakciu na predchádzajúci, na predrečníčku, v každom jednom zákone sú aj opatrenia v prospech malých a stredných podnikateľov, hlavne v zákone, ktorý ešte príde, to je zákon o účtovníctve, zákon o cenách, zákon o dani z príjmov, o ktorom som hovoril. Takže nie je to úplne tak, ako to cíti pani poslankyňa. Ďalším zámerom je, samozrejme, v oblasti spotrebných daní snaha eliminovať daňové úniky pri obchodovaní s pohonnými látkami, kde sme hlavne v úvode tohto roka zaznamenali pokles výberu spotrebnej dane z pohonných hmôt, zaznamenali sme aj samotný pokles predaja palív, ktorý sa odzrkadlil aj na hospodárskom výsledku samotného Slovnaftu, ktorý je skoro monopolným dodávateľom na Slovensku. Ale to je, samozrejme, spojené aj s časťou ekonomického cyklu, v ktorom sa nachádzame, aj s dlhou zimou, ktorá má súvis so spotrebou pohonných hmôt, ale aj naozaj s rastúcim trendom primiešavania rôznych olejov, ktoré sú deklarované v úplne inej kategórii, to znamená, neplatia sa z nich spotrebné dane a následne sú primiešavané do pohonných hmôt. Tento neduh sa nám tu tiež šíri, ako aj podobné iné veci, z Poľska. Takže snažíme sa na to reagovať v tejto novele zákona. Ďakujem.
Gašpar, Tibor, podpredseda NR SR (2024-10-29):
Ďakujem pánovi ministrovi. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Šalitrošovi. Máte slovo.
Figeľ, Ján, podpredseda NR SR (2014-10-21):
Druhým... No, pardon, faktická poznámka, jeden, dva, dvaja páni kolegovia. Daniel Duchoň, nech sa páči.
Pellegrini, Peter, predseda NR SR (2015-03-12):
Evidujem, že ešte sa prihlásil aj pán poslanec Radošovský, len mu nešlo vtedy to zariadenie. Takže ešte posledný pán poslanec Radošovský, nech sa páči.
P. Paška, predseda NR SR: (2010-02-11):
Nebudeme pokračovať v rokovaní o tomto návrhu. Pani poslankyňa Szögedi uvedie v prvom čítaní hlasovanie o návrhu pána poslanca Novotného, Slafkovského a Markoviča na vydanie zákona č. 581/2004 Z. z. o zdravotných poisťovniach, je to tlač 1469. (Hlasovanie o n ávrhu poslancov Národnej rady Slovenskej republiky Viliama Novotného, Alexandra Slafkovského a Petra Markoviča na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.)
Pellegrini, Peter, predseda NR SR (2015-05-14):
Ďakujem pekne. Konštatujem, že Národná rada v tajnom hlasovaní zvolila Soňu Pőtheovú za predsedníčku Úradu na ochranu osobných údajov na funkčné obdobie päť rokov, ktoré začne plynúť od 15. mája 2015. Pán overovateľ, poprosím vás teraz, aby ste nám oznámili výsledky tajného hlasovania o návrhu na voľbu kandidátov za člena Regulačnej rady. Nech sa páči. (Výsledky tajného hlasovania o návrhu na voľbu kandidátov na člena Regulačnej rady , tlač 1534.)
Mikloško, František, poslanec NR SR (2024-09-13):
Odvolávanie, respektíve odvolanie pani ministerky a teraz poslankyne Kolíkovej treba vidieť trošku v širšom kontexte. Prvého odvolali pána Šipoša z opozície z predsedu výboru pre samosprávu a štátnu správu. Potom bola odvolaná pani Kolíková a teraz sa odvoláva Michal Šimečka. No proste dávate signál, že kto nebude poslúchať, no tak bude odvolaný. Mi to pripomína december, znovu opakujem, december 1996, keď poslanec Gaulieder za HZDS prestal poslúchať, tak koalícia HZDS, SNS a Združenie robotníkov Slovenska ho odvolali, odobrali mu mandát. Ústavný súd jasne povedal, že to bolo protiústavné. A teda keď tu nejaký kolega hovorí, aby sme si pamätali, aby sme sa rozpamätali na minulé udalosti, no tak ja by som tiež bol rád, keby ste sa rozpamätali, že kde sú dneska, kde je dnes HZDS. Neexistuje už. Kde je dnes ZRS? Neexistuje. Ako sa tí ľudia cítia dneska sami pred sebou v zrkadle, že odvolali bezdôvodne človeka, ktorý bol normálne poslancom zvolený a odvolali, obrali ho o mandát? Takáto bude aj vaša budúcnosť, aj vy sa budete raz pozerať, že za čo ste hlasovali. Len za to, že niekto bol, že sa niekto ohlásil a bol, akože mal svoj názor ako opozícia? A čo by ste chceli? Aby sme ako za komunizmu všetci kývali? (Potlesk.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 95, proti 12, zdržalo sa 32, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
V. Novotný, poslanec: (2005-05-17):
Takže, pán predseda, najprv dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Paška, Pavol, predseda NR SR (2012-07-03):
Hlasujeme. (Hlasovanie.) 128 prítomných, 37 za, 67 proti, 21 sa zdržalo, 3 nehlasovali. Nebudeme pokračovať v rokovaní. Pán poslanec Petrák uvedie hlasovanie o návrhu pána poslanca Kollára na vydanie ústavného zákona č. 397 o spolupráci Národnej rady a vlády v záležitostiach Európskej únie, je to tlač 100. (Hlasovanie o návrhu poslanca Národnej rady Slovenskej republiky Jozefa Kollára na vydanie ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie , tlač 100.)
Figeľ, Ján, podpredseda NR SR (2014-12-10):
Nech sa páči, Jozef Mikloško.
Kamenický, Ladislav, poslanec NR SR (2022-05-10):
Ďakujem pekne aj za tú poznámku pána Kazdu, je, berem ako relevantnú. Poviem otvorene, samozrejme, máme tu zrušenú cenovú reguláciu, tá, tie ceny sa dajú ovplyvňovať rôznym spôsobom, samozrejme, napríklad výškou spotrebných daní, dépeháčky a podobne, ale takisto si treba možno ustrážiť, aby pri znížení DPH zase sa nezvýšila marža tých obchodníkov. Ale skutočne, ak sa dostaneme do takejto extrémnej situácii, v ktorej sa, v ktorej sa momentálne nachádzame, a nemáme, ak nebudeme mať nástroje na to, aby sme, aby sme napríklad regulovali tie marže, o ktorých sa bavíme, lebo to, čo ste urobili, to nie je to absolútne tým, to je, to nie je žiadna dohoda s tými reťazcami, ja si nemyslím, že toto nejak pomôže, tak to vidím ako problém. Takisto napríklad hovorí sa tu aj o emisných povolenkách, to hovorí váš predseda a ja súhlasím, že je to, je to podivný trh, na ktorom niekto zarába, tak možno, možno aj v tejto oblasti treba niečo urobiť. Ja skôr mám, viete, ja som povedal, že príčiny, nechcem tu robiť prednášku o tom, že čo sú príčiny, čo sú príčinami, čo je príčinami inflácie okrem teda centrálnej politiky ECB-čky a ďalších a ďalších krokov, samozrejme, konflikt a ďalšie iné veci. Keď my budeme presadzovať niektoré kroky a naša vláda bude súhlasiť s niektorými krokmi, ktoré robí Európska únia, proste tiež prispieva k tomu, že sa zvyšujú, zvyšujú ceny. Čiže ja som za to, aby sa kompenzovali tie následky, a to je to, čo ja som viac-menej kritizoval vo svojom vystúpení, že nehovorím o tom, že vláda vie všetky príčiny zdražovania ovplyvniť, ale vie kompenzovať niektoré skupiny obyvateľstva. A urobte to cielene, ak to budete vedieť urobiť, len ja mám obavu, že vy to technicky nebudete vedieť urobiť. Čiže preto niekedy jednoduché riešenia, ale rýchle riešenia sú dôležité. Ďakujem pekne.
Bugár, Béla, podpredseda NR SR (2018-10-17):
Dajte ten mikrofón bližšie k ústam, lebo veľmi slabo to počuť a ešte raz zopakujte, o čom budeme hlasovať. A väčší kľud, prosím. Tisícšesťdesiatdeväť, tak ako som to povedal, tak ešte raz pre vás zopakujem. Nech sa páči, takže budeme hlasovať o skrátení lehoty.
Fronc, Martin, poslanec NR SR (2011-07-07):
Ďakujem pekne, pán predsedajúci. Pán kolega Ondruš, priznám sa, musím sa veľmi premáhať, aby som zachoval pokoj. A chcem to pripísať vašej ešte predsa len mladíckej zbrklosti a tomu, že ešte možno nie celkom vám uschlo mlieko na brade. Ale jednoducho vyprosujem si, aby ste nám nadávali do boľševikov. A žiadam vás, normálne, slušne, aby ste sa ospravedlnili v tejto veci. Ďakujem. (Hlasy z pléna.)
Osuský, Peter, poslanec NR SR (2013-06-25):
Ďakujem, pani predsedajúca. Je to zvláštne, že človek ako lekár v tejto debate, ktorá sa nepochybne dotýka i tejto špecializácie, má vlastne neustále snahu uvažovať skôr v ústavnoprávnej rovine. Už tu zaznelo, že existujú elementárne práva, právo na zhromažďovanie, slobodu prejavu, ale i právo na štrajk. A obmedzenie týchto práv vyžaduje ústavnú rovinu. Je napísané, kedy možno obmedziť slobodu prejavu. Tým som argumentoval pri zákone o „Osvienčimskej lži“. A i verejné zdravotníctvo a stav zdravia je nepochybne jeden z dôvodov, keď sa dá siahnuť na elementárne ústavné práva. Problém je ale iný, a to ten, že, žiaľbohu, zlé je to vtedy, ak sa využije táto ústavná možnosť na vydieranie tých, ktorí sa dožadujú toho istého čo učitelia, železničiari či iní. A musím povedať, že zdravotné sestry a lekári, sestry často vysokoškolsky vzdelané, sú vo vzťahu k obmedzeniu svojich slobôd na tom oveľa horšie ako vojaci či príslušníci represívnych štruktúr, pretože sa pamätáme, ako sa pán Litva vyhrážal štrajkom alebo dokonca tým, že keď nie vy, zaplatí nás mafia. Ale zdravotná sestra, ktorá zápasí s opitým pacientom, ktorý ju prípadne zraní, je na rozdiel od príslušníka represívnych síl bezbranná. Jej ohodnotenie je oveľa nižšie. Jej odchod do dôchodku je oveľa neskorší. Jej zabezpečenie v dôchodku je oveľa horšie. A tu je potom otázka: Kedy sa stáva Hippokratova prísaha alebo prísaha slúžiť pacientom zdrojom vydierania? A preto treba veľmi presne nastaviť túto hranicu spravodlivo.
Pellegrini, Peter, predseda NR SR (2023-12-14):
Pani poslankyňa Števulová.
Kollár, Boris, predseda NR SR (2020-07-07):
Pán predseda Fico, ja s vami absolútne súhlasím, máte pravdu, zo zákona zanikajú, ja by som poprosil, ak taký niekto sedí hore, aby si, aby si zaujal miesto. Ak tam sú, tak je to v poriadku. Máte v tomto absolútnu pravdu, to zo zákona, ako náhle vystúpi z poslaneckého klubu, odchádza aj z týchto výborov. Bohužiaľ, ale musím konštatovať, že zákon musí platiť pre každého rovnako. Pri doplneniach dostal som jasné upozornenie, čítal som vám ho, dopredu to tuná musí byť, a pokiaľ to tuná nie je, tak nemôžeme dať o tom hlasovať. Pán Beluský to splnil, ja som to splnil. Bohužiaľ, pri všetkej úcte k vám, ste toto neurobili, ja vás, ja vám rešpektujem, sám som sa vyjadril, že tie miesta vám patria, prešli demokratickými voľbami, všetky tieto posty sú vaše. Rozhodne som za to, aby aj vaše zostali, budeme o tom hlasovať v septembri. Ďakujem. Ďalší – pán poslanec Taraba.
Laššáková, Jana, podpredsedníčka NR SR (2014-06-26):
Pán poslanec Hlina, nech sa páči.
Hrušovský, Pavol, predseda NR SR (2011-12-13):
Ďakujem, pán predseda. Prosím, zaujmite miesto pre spravodajcov. Otváram rozpravu o tomto bode programu. Písomne som nedostal prihlášky, preto sa pýtam pánov poslancov, či sa chce niekto prihlásiť do rozpravy ústne. Pán poslanec Raši. Ďalšie žiadne prihlášky nie sú, preto končím možnosť prihlásiť sa do rozpravy ďalším poslancom. Nech sa páči, pán poslanec Raši.
Bugár, Béla, podpredseda NR SR (2018-03-26):
Pán poslanec Poliačik – procedurálny návrh.
Martvoň, Anton, poslanec NR SR (2013-01-31):
Pani poslankyňa Vášáryová, ja tiež iba toľko. Tú vašu radu by ste mali skôr adresovať svojim kolegom v SDKÚ v kauze tunelisko Branisko a trošku im viac dohovoriť a pozrieť sa späť do minulosti. Toľko.
P. Paška, predseda NR SR: (2007-11-29):
Pán poslanec Čech, nech sa páči.
Ďuriš Nicholsonová, Lucia, podpredsedníčka NR SR (2019-02-08):
Jedna faktická poznámka na vaše vystúpenie. Končím možnosť prihlásiť sa. Pán poslanec Dostál.
Hlina, Alojz, poslanec NR SR (2014-09-17):
Ďakujem veľmi pekne, ja by som sa tiež pridal k predrečníčke, že by bolo naozaj za hodno sa vrátiť k meritu a, Národná rada, oni tie parlamenty nejakým spôsobom vznikali, majú nejakú úlohu a čo tam má odznieť, by malo mať, malo by to mať to niečo do seba. Nuž, každý nech si spraví názor a práve aj po tom, čo povedala pani Košútová, len sa pripájam a nebudem to ďalej komentovať. No pravdou je, že každý si spraví svoj názor. Ďakujem.
Blcháč, Ján, poslanec NR SR (2020-09-22):
Ďakujem pekne. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Tento návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií Slovenskej republiky. Zo samotného znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali nasledovné výbory Národnej rady Slovenskej republiky: výbor pre financie a rozpočet, ústavnoprávny výbor a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Kuffa, Štefan, poslanec NR SR (2014-01-30):
Ďakujem za slovo, pani podpredsedníčka. Nepáči sa mi akákoľvek forma násilia. Myslím si, že aj dnes na dnešnom rokovaní v podstate takéto formy agresivity sa prejavili v tom verbálnom prejave. Ráno mi dal kolega otázku, čo je dôležitejšie, či je to slovo alebo skutok, čo z toho má väčšiu váhu Zamyslel som sa nad tým. Áno, zavádza to človeka tak, že povie, že je to ten skutok. Pôvod si poznáš, strom, ale aj to slovo má veľkú silu a veľkú váhu. Slovo ako ťa vie povzbudiť, vyliečiť, dokáže ťa rovnako aj zabiť. Ja si neviem predstaviť a padli tu také slová, ale nebola to kolegyňa Mezenská, ja som ju aspoň teda takto nepočul takúto výzvu dať, ale bol to kolega, kto to povedal, nebudem ho tuná spomínať, že si vie predstaviť, že by odvisli niektorí tu v tomto parlamente. Ja takto vyhlasujem, že ja si to neviem predstaviť, aby ktokoľvek z mojich kolegov z tohto parlamentu odvisol. Neželám to nikomu. A keby to bol môj aj najväčší nepriateľ, tak mu to zo srdca neželám. Želať niekomu smrť je to, čo je čosi najhoršie. Ja sa starám o zomierajúcich, tak voľačo by som vedel o tej smrti hovoriť. Možnože raz príde na to príležitosť, keď bude o tom reč. K tej ombudsmanke ja by som sa toľko vyjadril, ja si viem predstaviť, ako pán predseda tu povedal, že by bolo to sídlo v Košiciach. Aj východ Slovenska je Slovenskom. A ja vás tam všetkých srdečne pozývam, je to nádherný kus krajiny, našej krajiny. Všetkých vás tam srdečne pozývam. (Potlesk.) No a ešte, nestihnem to, Karol Borgia, to bol právnik Alexandra VI., bol svätým, bol z jezuitov.
Laurenčík, Milan, podpredseda NR SR (2020-07-24):
Prosím, kľud v sále.
Laššáková, Jana, podpredsedníčka NR SR (2015-03-24):
Dobre, takže o bode číslo 53, o ktorom sme mali ako o prvom hlasovať, nebudeme hlasovať. Pán poslanec Hlina.
Paška, Pavol, predseda NR SR (2012-09-13):
Pán premiér.
M. Číž, podpredseda NR SR: (2007-05-17):
Odpustite mi, len jedno slovo úplne nezmyslené, arogantná reakcia a obsahovo absolútne nezmyselná a nikto z nás to ani viacej nebude komentovať. Len prejavujete neuveriteľnú neznalosť, pretože nepoznáte podmienky, ktoré súvisia so vstupom do Schengenského priestoru, a to, čo ste povedali, vás totálne devalvuje a veľmi ťažko vás od nás niekto odteraz bude považovať za profesionála. Ďakujem za pozornosť. (Potlesk.)
Pročko, Jozef, poslanec NR SR (2020-06-03):
Ďakujem. Takže nikdy by som nepovedal, že spravím ňu-ňu-ňu. (Povedané s pobavením.) To bolo výborné. To bolo tak dobré, ja som sa naozaj aj pobavil, ale Jan Amos Komenský povedal, že vzdelanie je naozaj základ. A čo čakáme od ľudí, čo čakáme od ľudí, ktorých jedinou, ale naozaj jedinou ideológiou je a ideou je tu vystúpiť a nerobiť nič iné, len svoje populistické videá. To je jedno o čom, takže, pán, pán... (Reakcie z pléna. Prerušenie vystúpenia predsedajúcim.)
B. Bugár, podpredseda NR SR: (2003-10-28):
J. Malchárek, poslanec: Áno.
Valášek, Tomáš, poslanec NR SR (2021-06-29):
Vďaka, pán predsedajúci, a vďaka aj kolegom za výbornú a viac-menej vecnú diskusiu. V podstate padli dve otázky a tá prvá sa týka o tom, že či vlastne nejdeme rozkryť ľudí, ktorých nechceme rozkryť. A druhá bola to, či to má vlastne celé význam. Odpoveď na tú prvú otázku je veľmi jednoduchá. Samozrejme, že som toto riziko zvažoval od začiatku tohto, diskusie o zákone, som predpokladal možnosť, že ten výbor bude zasadať z veľkej časti, z jednej časti aj neverejne a bolo to dokonca v pôvodnej verzii zákona. Po diskusii s legislatívcami sme sa rozhodli, že to tam netreba vôbec dávať, z titulu rokovacieho poriadku, zo znenia rokovacieho poriadku vyplýva, že šéf výboru, zhodou okolností vedľa sediaci spravodajca momentálne, pán predseda Krúpa vie urobiť časť toho rokovania neverejnou. Jediné, čo som považoval za povinnosť ustanoviť, je, že veľká časť toho rokovania musí byť verejná. Ale predpokladal som vždy kombináciu, hybridnú kombináciu, ak to tak môžem nazvať, že časť rokovania výboru by bola neverejná. A viem si živo predstaviť, že otázka na aktuálne pôsobenie v spravodajských službách a pracovné zaradenie daného človeka by bola, samozrejme, vyhradená na tú neverejnú časť z príčin, ktoré ste spomenuli. A dodávam tiež, logika nepustí, že každý, kto sa prihlási na šéfa SIS, vychádza z toho, že v nejakom čase bude s touto funkciou verejne identifikovaný. Riaditelia SIS sú predsa verejne známymi osobami. Čiže oni sa už dopredu rátajú s tým, že budú s touto službou verejne spojení, a preto si myslím, že je od nich iba férové chcieť po nich, aby sa predstavili aj verejne s tým, že opäť diskusia o tom, aké doteraz pôsobili v službách, je niečo, čo si viem predstaviť v tej neverejnej časti, majú na to právo. Vychádzal som od začiatku, že časť bude neverejná. Druhý bod, veľmi rýchle, pán poslanec Suja, dávam vám za pravdu, verejné vypočutie samé o sebe bezškrupulózneho, cynického politika nezmení. Ja si myslím, že to verejné vypočutie už v minulom prípade fungovalo. Ja osobne som zmenil svoj názor na voľbu generálneho prokurátora po... (Prerušenie vystúpenia časomerom.)
Gröhling, Branislav, poslanec NR SR (2019-05-09):
Pán predseda, súhlasím, že zákon musí byť výsledkom nejakého kompromisu, neviem, či je kompromis, ak bereme na jednej strane odborový zväz a 50-tisíc členov a na druhej strane petíciu s 20-tisíc podpismi, toto nie je kompromis, keď takéto dve obrovské masy stoja oproti sebe. Ak ste naznačili, že v budúcnosti bude potrebné, teda zmena kreditového príplatku alebo to nejaké jeho pretavenie, alebo niečo podobné, ja si myslím, že bol dostatočný dlhý čas na to celé volebné obdobie, aby ste pripravili takúto zmenu. Tiež si myslím, že inštitút vzdelávacej politiky pod vedením pána Rehuša je dostatočne kreatívny a ambiciózny, že keby mal voľné ruky, tak by vedel pripraviť takúto zmenu, vedel by ju vypočítať a vedel by ju nejakým spôsobom aj pretaviť do legislatívneho návrhu, ktorý ste mohli kľudne priniesť. Ak ste spomínali ohľadom platov, že tu je nejaké enormné navyšovanie alebo najväčšie navyšovanie, aby som bol seriózny. Ak prejde zákon, ktorý je teraz v Národne rade, a to 9,5-percentné navyšovanie platov začínajúcich učiteľov, tak od septembra ten plat aj s adaptačným bude 881 euro, čo v čistom je 630. Ak si myslíme, že 630 euro v čistom je dostatočný nástupný plat preto, aby mladí ľudia išli do školstva, tak to tak nie je, pretože aj iný obchodný reťazec reálne ponúka omnoho vyšší plat v pozícii pokladníka, ako my ponúkame na pozíciu učiteľa. Čo sa týka kvality, keď ste spomínali, tak kľudne ste už mohli vytvoriť kritériá kvality, kde by boli nejaké meranie kvality, maturita, PISA, tie softové skillsy, klíma, kvalita učiteľa a podobne, o ktorej hovoril aj kolega Žarnay, toto všetko ste mohli pripraviť. A poslednú vec, ak chcete ísť do kompetencií školských rád a ich právomocí, s radosťou, s radosťou pôjdem do toho s vami a poďme to pripraviť možno už pre budúcu vládu, ale bolo by to niečo veľmi zmysluplné, čo by tu po nás zostalo.
Grendel, Gábor, podpredseda NR SR (2020-07-24):
Na obidvoch stranách je to taký voľnejší výklad rokovacieho poriadku, podľa ktorého by sme mali reagovať hlavne na rečníka za rečníckym pultom. S faktickou ďalej pani poslankyňa Horváthová.
B. Bugár, podpredseda NR SR: (2002-07-03):
P. Finďo, poslanec: Nasledujúci bod programu má byť...
Saloň, Marián, poslanec NR SR (2020-09-24):
Ďakujem pekne. Len chcem poprosiť všetkých členov výboru na kontrolu Slovenskej informačnej služby, že 12.15 dnes máme rokovanie. Ďakujem. (Rokovanie 13. schôdze NR SR sa skončilo o 12.12 hodine.) (Po skončení 13. schôdze NR SR a po prestávke pokračovalo rokovanie 12. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Bugár, Béla, podpredseda NR SR (2019-06-25):
Prezentujme sa a hlasujme o týchto dvoch bodoch zo spoločnej správy. (Hlasovanie.) Prítomných 147, za 143, 2 sa zdržali, 2 nehlasovali. Konštatujem, že návrh sme schválili.
J. Richter, poslanec: (2007-10-23):
Preto, pán predseda, prosím, dajte hlasovať o bode 1 spoločnej správy. Pripomínam, že viac ich nie je, s návrhom gestorského výboru uvedený bod schváliť.
Hort, Milan, podpredseda NR SR (2010-12-02):
Ďakujem pekne. Chcel by som informovať všetkých prítomných, že čas, ktorý je určený na hodinu otázok vypršal pred tromi minútami. Takže pán poslanec, doplňujúca otázka už nebude, ale mám pocit, že to bolo veľmi korektné z pohľadu aj pána podpredsedu vlády, aj vás. Hodina je za nami a ešte sme nechali pána ministra a podpredsedu vlády aj dohovoriť. Chcem vás informovať o ďalšom programe. Teraz bude pán poslanec Poliačik informovať o voľbe kandidátov na sudcov Disciplinárneho súdu. Po tejto informácii v súlade s požiadavkou štyroch poslaneckých klubov bude prestávka do 16.00 hodiny a o 16.00 hodine budeme pokračovať bodom č. 15, ktorý máme rozrokovaný a potom bude rokovať parlament ďalej bodmi, ktoré sú po rozpočte naplánované. O 17.00 hodine bude hlasovanie a po hlasovaní začne bod č. 17, vládny návrh zákona o štátnom rozpočte na rok 2011. Nech sa páči, pán poslanec Poliačik, máte slovo.
Čaučík, Marián, poslanec NR SR (2024-01-16):
Áno, ďakujem pekne, pán predsedajúci. Ďakujem, kolegyne, kolegovia, za vaše faktické pripomienky. Myslím si, že hovoria o tom, že spôsob ako vládna koalícia tlačí legislatívu, prináša škody. Pán poslanec Dvořák povedal, že tu žiadna diskusia neprebieha a že kamuflujeme štandardný proces. Toto považujem za veľmi veľký problém. Ako som naznačil vo svojom vystúpení ja, ako mnohí z vás, tento zákon, ak ho prijmeme, prinesie veľké problémy. Veľké problémy z hľadiska obsahového, ale aj z hľadiska procesného. Ako môžu všetky orgány príslušné riešiť prekvalifikáciu všetkých týchto nových skutočností v zákone so svojou každodennou prácou. To je proste nemožné. Takéto veci mali dobre prediskutovať. Malo tu byť medzirezortné pripomienkové konanie a my to nemôžme nahradiť takouto diskusiou v parlamente. Toto je veľká chyba. Ale predsa sa chcem spýtať aj koaličných kolegov, ako chceme napraviť ešte v parlamente tento zákon? To čo avizoval pán predseda Národnej rady Pellegrini. Pán Bužo povedal, že je dôležité, aby sme tomu rozumeli, čo je vo vnútri, aby tomu rozumeli aj ľudia. Opäť nie je to, nie je to tak. A treba na to poukazovať. Pán minister spravodlivosti tu už nie je, ale spýtal by som sa ho. Pán minister, máte pocit aj po mojom vystúpení, po našich vystúpeniach, že to, čo povedal premiér Fico: „Opozícia ako zmyslov zbavená chce len zachrániť Daniela Lipšica?“ Nie je to tak. Prosím, odkážte pánu premiérovi, aby nerozoštvával národ. A poradil by som, aby sme do budúcnosti zobrali to, čo máme v štandardnom procese. Ďakujem. (Potlesk.)
Danko, Andrej, predseda NR SR (2017-05-09):
Ďakujem. Poprosím o písomný návrh. Pani poslankyňa Veronika Remišová.
Laurenčík, Milan, podpredseda NR SR (2021-11-10):
Ďakujeme, pani poslankyňa. Na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Patrick Linhart. Nech sa páči.
Svrček, Miloš, poslanec NR SR (2021-10-21):
Ďakujem pekne za slovo, pán podpredseda. Pán poslanec, ďakujem ti pekne za vystúpenie a určite sa budeme touto pripomienkou alebo návrhom zaoberať. Ako aj spomínala predchodkyňa, pani poslankyňa Tabák, tých návrhov, doplnení ešte môže byť viacero, lebo toto nie je komplexné riešenie. My sme mali rokovanie na Prezídiu Policajného zboru s jednotlivými odborníkmi v otázke ochrany cyklistov. Musíme si uznať, že tých cyklistov je na cestách v dnešnej dobe už veľa a je otázka, že či tá cestná infraštruktúra je prispôsobená na to, aby vedeli na ňu vyjsť aj vozidlá a aby aj cyklisti boli chránení tak, ako by mali byť. Samozrejme, na druhej strane cyklisti nemajú len práva, ale aj povinnosti. Tie povinnosti sú ustanovené v zákone o cestnej premávke. Len chcem poznamenať, že na rozdiel od zahraničia my nemáme tak kvalitne vybudovanú tú cyklistickú infraštruktúru ako v zahraničí. Ja len z vlastnej skúsenosti môžem povedať, že napríklad v okolí Zemplínskej šíravy som sa rozprával so starostami buď obci Vinné, Jovsa, Klokočov, Kaluža a mi hovorili, že majú obrovské problémy pri vysporiadavaní pozemkov a príprave tých pozemkov pre cyklotrasy. Jednoducho sa nevedia roky pohnúť. Oni sú už zúfalí z toho, že akým spôsobom by vedeli naštartovať túto výstavbu. Je veľmi dobré, pozitívne, že z plánu obnovy pôjde celkovo 104 mil. eur na výstavbu tejto cyklistickej infraštruktúry. Lenže my musíme trošku aj uľahčiť tú legislatívu na to, aby sa tí starostovia vedeli a tie samosprávy pripraviť na to, aby sa vôbec začalo stavať a aby vedeli využiť tie finančné prostriedky. Takže minimálne ďakujem pekne za podnet a budeme sa tomu venovať.
Kollár, Boris, predseda NR SR (2021-09-30):
Pán generálny prokurátor, nech sa páči.
Glváč, Martin, podpredseda NR SR (2019-06-26):
Ďakujem, otváram rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto ústne. Jeden poslanec, končím možnosť prihlásiť sa. Nech sa páči, pán poslanec Fecko.
M. Hort, podpredseda NR SR: (2009-04-21):
A teraz dávam slovo pánovi poslancovi Jureňovi, ktorý je spravodajcom k návrhu zákona, ktorý sme dostali pod tlačou 1031. Určil ho gestorský výbor, pre financie, rozpočet a menu. Nech sa páči, pán poslanec.
Gaborčáková, Soňa, poslankyňa NR SR (2018-09-18):
Dobré ráno, alebo dobrý deň už. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1093. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1046 z 27. augusta 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby sa predmetný návrh zákona výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
Puci, Róbert, poslanec NR SR (2019-02-05):
Ďakujem pekne. Vážený pán predsedajúci, kolegyňa, kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o sprístupňovaní strelných zbraní a streliva na civilné použitie na trhu (tlač 1199) v druhom čítaní. Národná rada Slovenskej republiky uznesením č. 1511 zo 4. decembra 2018 pridelila predmetný návrh zákona na prerokovanie týmto výborom: ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre obranu a bezpečnosť. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Výbory, ktorým bol predmetný návrh zákona pridelený, odporúčali Národnej rade Slovenskej republiky tento návrh schváliť. Z uznesení výborov Národnej rady Slovenskej republiky uvedených pod bodom III spoločnej správy vyplýva desať pozmeňujúcich a doplňujúcich návrhov. Gestorský výbor odporúča hlasovať spoločne o bodoch 1 až 10 s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o sprístupňovaní strelných zbraní a streliva na civilné použitie na trhu schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru Národnej rady Slovenskej republiky pre hospodárske záležitosti č. 333 z 29. januára 2019. Týmto uznesením výbor zároveň poveril mňa ako spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem pekne, pán predsedajúci, skončil som. Otvorte, prosím, rozpravu, do ktorej sa hlásim prvý.
B. Bugár, podpredseda NR SR: (2003-12-03):
I. Hamarčák, poslanec: Keďže je tu požiadavka, aby boli na osobitné hlasovanie vyňaté body 16 a 21, takže navrhujem teda, aby sme hlasovali spoločne o bodoch 1, 2, 3, 4, 5, 8, 10, 11, 12, 14, 15, 18, 19, 20, 22, 23, 25 s odporúčaním gestorského výboru schváliť ich.
Laurenčík, Milan, podpredseda NR SR (2021-09-28):
S faktickou poznámkou vystúpi pán poslanec Maroš Kondrót.
Rosová, Tatiana, poslankyňa NR SR (2010-07-08):
Sľubujem. (Potlesk.)
Kresák, Peter, poslanec NR SR (2018-09-11):
Ďakujem pekne. Teraz, pán predsedajúci, dajte, prosím, hlasovať o zákone ako o celku.
Grendel, Gábor, podpredseda NR SR (2023-03-21):
Otváram rozpravu, do rozpravy som nedostal žiadnu písomnú prihlášku. Dávam možnosť teraz prihlásiť sa do rozpravy ústne. Pán poslanec Rastislav Schlosár ako jediný. Končím možnosť prihlásiť sa ústne do rozpravy. Nech sa páči, pán poslanec.
Zajac, Pavol, poslanec NR SR (2012-10-23):
Vážený pán minister. Na úvod svojho vystúpenia ste hovorili o tom, že predchádzajúci ministri financií veľmi dobre vedia o tom, že nás to stojí 80 mil., ale tu je pán minister Mikloš, ktorý je označovaný za neoliberála vašimi kolegami, za pravicového ministra. Pred vami bol minister pán Počiatek, váš minister. Ani jeden z nich to nezrušil, túto odpočítateľnú položku na manželku. To je zaujímavé. Vôbec ste ma nepresvedčili o tom, že sa to nedotkne tých ľudí, ktorých manželky sú napríklad na invalidnom dôchodku alebo majú nízke dôchodky. Tie sa už asi nestarajú o deti do 3 alebo 6 rokov. A naozaj sa to dotkne tých, ktorí majú najnižšie príjmy. Naozaj, na tom východnom Slovensku, ktorí nezarábajú ani zďaleka tých 700 eur. Takže, a to, že sa to dotýka len tých, ktorí žijú v manželstve, to je prorodinná politika štátu, to ste si nevšimli? Nezrušila to ani vaša vláda, ani pravicová vláda. Prorodinná politika štátu a tak to je správne. Ďakujem.
Danko, Andrej, podpredseda NR SR (2024-06-26):
Ďakujem. Pýtam sa, či sa chce niekto prihlásiť do rozpravy ústne. Uzatváram možnosť prihlásenia. Prvý prihlásený je pán poslanec Matovič, pripraví sa poslankyňa Kolíková.
Verešová, Anna, poslankyňa NR SR (2019-05-16):
Ďakujem vám pekne, pani ministerka. Som si vedomá, že toto sú veľmi náročné úkony a je potrebné sa tomu naozaj veľmi vážne venovať, ale ja som najmä chcela aj poukázať a je to zo správy verejnej ochrankyne práv, kde hovorí o tom, že od dvoch podávateľov dostala pani ombudsmanka informácie, že cudzinecká polícia vybaví ich vec, konkrétne žiadosť o udelenie pobytu na území Slovenskej republiky, až potom, ako stiahnu svoj podnet na preskúmanie ich konania u nej samej, u ombudsmanky. Tak to je také dosť celkom závažné. Samozrejme, že je to, je to v činnosti pani verejnej ochrankyne práv, ale keďže práve teraz máme túto správu v pléne v parlamente, tak som chcela na to poukázať.
Nicholsonová, Lucia, podpredsedníčka NR SR (2016-06-15):
Ďakujeme pekne pánovi predsedovi Najvyššieho kontrolného úradu za prednesenie stanoviska k návrhu štátneho záverečného účtu Slovenskej republiky za rok 2015. Predtým, než dám slovo spravodajcovi, máme tu jednu milú zdravicu. Na balkóne chcem privítať pána učiteľa a žiakov zo Základnej školy Fintice z okresu Prešov. (Potlesk.) Teraz poprosím pána predsedu výboru pre financie a rozpočet poslanca Ladislava Kamenického, aby podal správu o výsledkoch prerokovania návrhu vo výboroch. Nech sa páči, pán poslanec.
Mikulec, Roman, poslanec NR SR (2023-12-08):
Ďakujem pekne za slovo. Rasťo, ďakujem za tvoje vystúpenie, za zhrnutie tej problematiky. Ja myslím, že by sme ešte mohli o tom hovoriť veľmi dlho, ale ja sa vrátim k tomu, ako je definovaná envirozáťaž. A hovorí sa, že je to znečistenie územia spôsobené činnosťou človeka, a v tomto zmysle ja by som asi upozornil na to, že celá vláda Slovenskej republiky, tak ako je a s tými predkladanými návrhmi, je envirozáťaž. Lebo spôsobujú znečistenie celého územia Slovenskej republiky. Pôsobia proti občanom Slovenskej republiky, vôbec nie v ich záujme, a nielen v rámci tohoto skráteného legislatívneho konania, na ktoré vôbec tu nie je dôvod. Odznelo to naozaj aj právne zdôvodnené, vôbec nie je dôvod na to, aby sme tu dnes hovorili o nejakom skrátenom legislatívnom konaní v rámci envirozáťaží, pretože nehrozia Slovenskej republike žiadne hospodárske škody ani nie sú naplnené ďalšie dôvody, pre ktoré by mohlo skrátené legislatívne konanie byť použité. Myslím si, že dôvodom, alebo teda nejakým dôkazom toho je aj to, že pán minister životného prostredia Taraba nepovažoval za potrebné tu dnes sedieť, diskutovať s poslancami, diskutovať o tejto téme, aby vysvetlil mnohé tie otázky, ktoré tu padali. Poslal za seba dlhoročného diplomata, ktorý sa vôbec nevie správať ako dlhoročný diplomat, vysmieva sa, vysmieva sa občanom, tvári sa, že nepočuje, ale myslím si, že počuje veľmi dobre. Ale skôr ho zaujíma teraz šport ako, ako environmentálna záťaž. A je jeden z tých, ktorý tu environmentálnu záťaž spôsobuje, lebo znečisťuje tu ovzdušie. A mne to ako občanovi Slovenskej republiky vážne naozaj prekáža. Takže by som ho vyzval, aby si uvedomil a aby sa správal aspoň trochu úctivo.
Pellegrini, Peter, predseda NR SR (2016-02-11):
Ďakujem veľmi pekne. Na vaše vystúpenie je šesť faktických poznámok. Končím možnosť prihlásiť sa s faktickými poznámkami. Pán poslanec Kaník.
P. Hrušovský, predseda NR SR: (2004-12-02):
(Hlasovanie.) 136 prítomných, 124 za, 1 proti, 9 sa zdržalo, 2 nehlasovali. Návrh sme schválili. Na základe schváleného návrhu pristúpime k tretiemu čítaniu . Otváram rozpravu. Chcem sa opýtať prítomných pánov poslancov, či sa chce niekto prihlásiť do rozpravy k prerokúvanému vládnemu návrhu zákona. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona... J. Malchárek, poslanec: ... s odporúčaním gestorského výboru schváliť.